Óscar Trejo

Óscar Guido Trejo (sündinud 26. aprillil 1988 Santiago del Esteros) on Argentina jalgpallur, kes mängib ründava poolkaitsja või ründajana Hispaania kõrgliigaklubis Rayo Vallecano.

Ta alustas klubikarjääri Argentina klubis Boca Juniors. Ainsal korral mängis ta klubi põhimeeskonnas Argentina kõrgliigas 2005. aasta juulis mängus Club Almagro vastu, kuid mäng katkestati 63. minutil."Un grupito hizo lío y partido suspendido". clarin.com. 4.7.2005. Vaadatud 29.12.2022

2006. aasta lõpus siirdus Trejo Hispaania kõrgliigaklubisse RCD Mallorca. Hispaania kõrgliigas tegi ta debüüdi 8. aprillil 2007 mängus Getafe vastu ja lõi selles mängus ka kohe värava. Hooajal 2009/10 oli ta Mallorcast laenul Hispaania esiliigaklubis Elche ja hooajal 2010/11 Hispaania esiliigaklubis Rayo Vallecano.

Aastatel 2011–2013 mängis ta kaks hooaega Sporting Gijónis, esimesel hooajal Hispaania kõrgliigas.

Aastatel 2013–2017 kuulus Trejo neli hooaega Prantsusmaa kõrgliigaklubi Toulouse'i ridadesse, kus lõi 12 väravat.

2017. aasta juunis naasis Trejo Rayo Vallecanosse. Hooajal 2017/18 lõi Trejo Hispaania esiliigas 12 väravat ja aitas klubil tagasi Hispaania kõrgliigasse pääseda. Teist korda tõusis ta Rayo Vallecanoga Hispaania esiliigast kõrgliigasse 2021. aastal.

 Viited 

Kategooria:Argentina jalgpallurid
Kategooria:Boca Juniorsi mängijad
Kategooria:RCD Mallorca jalgpallurid
Kategooria:Elche CF mängijad
Kategooria:Rayo Vallecano mängijad
Kategooria:Sporting de Gijóni mängijad
Kategooria:Toulouse FC jalgpallurid
Kategooria:La Liga mängijad
Kategooria:Ligue 1 mängijad
Kategooria:Sündinud 1988